TULD JERUUSALEMMAST Kristuse valgus
Shalom, kallid sõbrad! On rõõm taas teiega olla, kus te ka poleks.
See on mulle suureks õnnistuseks,
et saan kuulutada ja õpetada teile Kristuse evangeeliumi.
Tänane teema on väga oluline,
minu meelest ehk isegi tähtsaim - Kristuse valgus.
Loeme Johannese evangeeliumi 12. peatükist, salmist 44.
Jeesus tuli maa peale ja õpetas oma jüngreid
ning kõiki neid, kes tema ümber olid.
"Aga Jeesus hüüdis valjusti:
'Kes minusse usub, see ei usu minusse,
vaid temasse, kes minu on saatnud,
ja kes mind näeb, see näeb teda, kes minu on saatnud.
Mina olen tulnud valguseks maailma,
et ükski, kes usub minusse, ei jääks pimedusse.
Ja kes iganes mu sõnu kuuleb ega pea neist kinni,
selle üle ei mõista mina kohut,
sest ma ei ole tulnud maailma üle kohut mõistma,
vaid maailma päästma.
Kes lükkab minu kõrvale ega võta vastu mu kõnet,
sellel on juba kohtumõistja. Sõna, mis ma olen rääkinud,
see mõistab tema üle kohut viimsel päeval,
sest mina ei ole rääkinud iseenesest, vaid Isa, kes on minu saatnud,
on andnud mulle käsu, mida ma pean ütlema ja mida ma pean rääkima.
Ja ma tean, et tema käsk on igavene elu.
Mida mina räägin,
seda ma räägin nõnda, nagu Isa mulle on öelnud.'"
Kallid vennad-õed ja kõik vaatajad!
On rohkesti neid,
kes ei mõista meie usku.
Paljud räägivad meie usu kohta valet
ja problemaatilisi asju.
Tahan esmalt ühe asja selgeks teha.
Kõik, kes usuvad Jeesusesse, usuvad elavasse Jumalasse.
Ta on Jumal, kes lõi universumi
ning kõik nähtava ja nähtamatu.
Jumal on kõikvõimas.
Jumal on Isa,
meie Issanda Jeesuse Kristuse Isa.
Oleme kõik Jumala lapsed.
Selles tekkis siiski katkestus Aadama patu tõttu.
Aadam langes pattu.
Ta ei täitnud Jumala käsku.
Tekkis katkestus.
Siis tulid Noa, Aabraham ja Mooses.
Jumal tegi inimestega mitu lepingut.
Viimane leping oli võidu leping ehk Uus Testament.
Jumal kutsus meid Kristuses Jeesuses.
Uue lepingu all on igaühel, kes usub, et Jeesus on Messias,
kes suri tema pattude eest ja tõusis üles surnuist
ning tegi õigeks kõik, kes Temasse usuvad,
igavene elu ja ta usub taevast Isa.
Kui usud Jumala Poega, usud ka Jumala tegusid
Siis usud ka Jumalat.
Jeesus ütleski: "Mina olen tee, tõde ja elu.
Ükski ei tule Isa juurde, muidu kui minu kaudu.
See, kes minusse usub, usub Teda, kes mind saatis."
Isa Jumal saatis Ta.
Ta ütles: "Olen maailma valgus."
See on väga tähtis.
"Mina olen tulnud valguseks maailma,
et ükski, kes usub minusse, ei jääks pimedusse."
See tähendab, et kogu maailm on pimeduses.
Maailm elab pimeduse võimu all.
Selle maailma jumal
on saatan.
Jeesus on valgus ja saatan on pimedus.
Jeesuse sõnul ei saa ükski, kes usub Temasse, olla pimeduses.
Kõik, kes Temasse usuvad, on valguses.
Valgus ajab pimeduse ära.
Kallid vennad-õed, peame mõistma,
et kui usud, et Jeesus on Jumala Poeg,
usud, et Tema on valgus ja muud valgust pole.
Mõnel meie elualal võib olla pimedust.
Võime tuua Kristuse valguse sellesse valdkonda
ja see ajab pimeduse välja.
Pimedus taganeb.
Su elus võib olla mõni valdkond, millega võitled,
ja võit võib näita ületamatuna.
Näiteks,
vaatad internetis valesid pilte
või vaatad halbu asju.
Sul on siis tunnistus,
hakkad end süüdistama ja end karistama.
Ei. Pead laskma Kristuse valgusel sisse pääseda.
Räägime, kuidas seda teha.
Jeesus ütles: "Mina olen tulnud valguseks maailma,
et ükski, kes usub minusse, ei jääks pimedusse."
Kuidas toome Kristuse valguse
kõigile oma elualadele?
Kuulamisega.
"Ja kes iganes mu sõnu kuuleb ega pea neist kinni,
selle üle ei mõista mina kohut."
Usk tuleb kuulmisest ja kuulmine Jumala Sõna kaudu.
Peame kuulama ja järgima Jumala Sõna.
Kuidas Jumala Sõna järgitakse?
Näiteks, peame kordama kuuldud Jumala Sõna.
Peame seda iga päev kuulutama.
Kuulutame Jumala Sõna iga päev igale oma elualale.
Jeesus on maailma valgus. Ta vabastas meid pimedusest.
Jeesusele on kõik võimalik.
Jeesus on valgus, Ta võib mind vabastada ja Ta armastab mind.
Isa aktsepteerib mind.
Kuulutame neid asju teatud eluvaldkondadele.
Ma pole kinni pimeduses, ma ei sõltu internetist.
Järgin elavat Jumalat.
Kuuleme, järgime ja kuulutame.
Kuuleme Kristuse Sõnu, talletame need südamesse
ja kuulutame eri elualadele. Ja siis see sünnib.
Mis siis tegelikult sünnib?
Me ei taha muganduda selle maailma järgi.
Mõistame enda üle ise kohut.
Me ei karista ega süüdista ennast.
Saatan on süüdistaja ja karistaja. See on tema töö.
"Aga ei ole edu ühelgi relval, mis valmistatakse sinu vastu,
ja sa mõistad hukka iga keele, mis tõuseb sinuga kohut käima."
Me ei karista ega süüdista end, vaid katsume end läbi.
See tähendab, et hindame ennast Jumala Sõna valguses.
Me ei tee seda selleks, et seda omas jõus saavutada.
Saavutame selle Jumala armust.
See on tähtis.
Loeme nüüd 1. Johannese raamatu 1. peatüki 5. salmi.
See on evangeeliumi sõna.
See Kristuse evangeelium peaks tooma meile rõõmu,
ja mitte mingil juhul muret.
"Ja see on see sõnum, mille oleme Temalt kuulnud--"
Johannes järgis Jeesust.
Ta kuulis sõnu otse Jeesuse suust.
"--ja mida teile kuulutame--"
Kas mõistate, mida tähendab Kristuse valgus?
Kuulsime ja nüüd kuulutame teile.
Nii ajame pimeduse välja.
Kuuleme ja kuulutame.
Nii lahkub meis olev pimedus.
"Ja see on sõnum, mida me oleme kuulnud temalt
ja kuulutame teile: Jumal on valgus,
ja temas ei ole mingit pimedust.
Kui me ütleme: 'Meil on osadus temaga',
kuid käime pimeduses, siis me valetame ega tee tõtt.
Aga kui me käime valguses, nõnda nagu tema on valguses,
siis on meil osadus omavahel
ning Jeesuse, tema Poja veri puhastab meid kogu patust."
Sul võib mingis valdkonnas probleeme olla.
Oled ehk sattunud saatana rünnakute objektiks
või kannatad liha tegude tõttu.
Sa ei pea siiski trummpipulki minema viskama. Vastupidi.
Just siis vajame osadust usuvendade ja -õdedega.
Eriti nüüd, neil rasketel aegadel.
Need on ebakindlad ajad, kuigi meile peaks kõik selge olema.
Jumal paljastab meile asju Püha Vaimu läbi.
Vajame osadust, kogudust.
Ta ütleb seega, et kui kannatame mingi probleemi tõttu,
peame jätkama Kristuse valguse kuulutamist.
Jeesus on Jumala Sõna, kes sai lihaks.
Jeesus tuli siia maailma.
Sõna tuli maa peale ja Sõna sai lihaks.
Maailm nägi Jumala elu.
See on valguseks inimkonnale.
Kuuleme Jumala Sõna, järgime seda ja kuulutame endale.
Siis kuulutame Kristuse valgust.
Siis ei tohi alla anda, kui saatan sind ründab,
või võitled lihaga.
Just siis tuleks tulla usuvendade- ja õdede osadusse.
Lase teistel enda eest palvetada ja ära varja seda.
Siis tuleb rääkida koguduse juhiga,
et ta võiks sind aidata ja julgustada.
Siis tuleks paluda teistel enda eest palvetada.
Kuulake, kallid vennad-õed, seda on tähtis mõista.
"Aga kui me käime valguses, nõnda nagu tema on valguses --"
See ei tähenda, et suudaksid seda alati,
aga kõik on võimalik sellele, kes usub.
"-- siis on meil osadus omavahel
ning Jeesuse, tema Poja veri puhastab meid kogu patust."
Isegi kui meie elus oleks pimedust, mida püüame Kristuse armu abil võita,
otsime siiski usuvendade ja -õdede osadust.
Kristuse veri puhastab meid.
Patt on vaimne, mitte füüsiline.
Meie füüsilised teod
on meie patu tagajärg.
Patt iseenesest on vaimne.
Meie teod on patu tagajärg.
Kuna patt on vaimne asi,
võidame selle vaimu kaudu.
Kristuse veri oli nii füüsiline kui vaimne.
Jeesus andis end Jumalale elava ja meelepärase ohvrina
Püha Vaimu kaudu.
Püha Vaim ja Kristuse veri võivad meid alati puhastada.
Olen märganud, et kui inimesed on haiget saanud,
ja pole sellest oma elus võitu saanud,
kui sind kasutatakse ära või kui su elus on pattu,
siis selle asemel, et teiste osadust otsida,
ja joosta kogudusse usuvendade ja -õdede juurde,
nad isoleerivad end.
Nad lubavad tulla kogudusse, kui on oma probleemi võitnud.
Või ei tule, sest see tekitab halba tunnet.
Püha Vaim püüab julgustada meid patte maha jätma.
Võid kuulda jutlust hoopis teisel teemal,
näiteks usust.
Ometi ei suuda sa rahu leida, sest sind häirib su patt.
See tekitab su usuteel
ebaõnnestumist.
Mõned ei tule siis kogudusse.
Just siis peakski kogudusse tulema.
Mõned ei taha patu tõttu leivamurdmises osaleda.
Just siis tuleks meelt parandada ja Jumalalt andeks paluda.
Kristuse veri puhastab sind.
Osale leivamurdmises, sest see on Kristuse valgus.
Oled meelt parandanud,
ja usud, et Kristuse veri puhastab sind.
Saad leivamurdmise kaudu kinnitust.
See on tähtis.
"Jeesuse, tema Poja veri puhastab meid kogu patust.
Kui me ütleme: 'Meil ei ole pattu',
siis me petame iseendid ja tõde ei ole meis."
Igaüks võib seega
mis tahes teel
teha pattu või eksida.
"Kui me oma patud tunnistame, on tema ustav ja õige,
nõnda et ta annab andeks meie patud
ja puhastab meid kogu ülekohtust."
Tunnistame oma patud
ja parandame tõeliselt meelt.
Meeleparandus pole ainult andeks palumine,
vaid see, et palud Jumalal uuendada oma meeled,
et sa ei teeks enam sama pattu.
Uuenda oma meeled teatud valdkonnas.
Ehk sa ei tee enam sama pattu,
vaid teed nii nagu Jumal tahab, et teeksid.
Meeleparandus on väga lihtne.
Sa ei pea 40 päeva paastuma.
Sa ei pea suurte hantlitega käes mäest üles ronima
ja higisena Jumala ette tulema.
Sa ei pea põlvedel Jeruusalemma roomama.
Pead lihtsalt siiralt südames üles tunnistama.
Mõistad siiralt oma teo tagajärgi.
Sa ei taha seda pimedust ja see häirib sind.
Tunnistad seda valjult.
Põhirõhk ei ole meie jõul. Me lihtsalt tunnistame.
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
See tähendab kõigest ülekohtust.
Et saada Kristuse valgust, peate kuulma ja kuulutama Sõna.
Kuulma ja endale kuulutama.
Lisaks peate tulema usuvendade ja -õdede osadusse.
Ärge peitke end.
Ärge arvake, et võidate probleemid üksi või olete sangarid.
Apostel Paulus ütles: "Nõtruses saab Jumala jõud täiuslikuks."
Paulus ütles,
et nõrkuses vajab ta Jeesuse Kristuse armu.
Arm on Kristuse vägi.
Kuuleme ja kuulutame Jumala Sõna.
Nii ajame pimeduse oma elust välja.
Kuuleme Jumala Sõna, talletame selle oma südamesse,
kuulutame seda eri elualadele
ja nii ajame pimeduse välja.
Kristuse valgus ajab pimeduse välja.
See on ainus tee.
Kui tunnistad oma patud, kuulutad Kristuse valgust,
sest usud Jumala ustavust ja õigust.
Usud, et Ta annab sulle andeks kõik pahateod.
Usud Kristuse valgusse.
Halleluuja! See on tähtis.
"Kui me ütleme: 'Meie ei ole patustanud',
siis me teeme tema valetajaks ja tema sõna ei ole meis."
Sa ei pea asju salgama või inimesi kartma.
Sa ei pea tahtlikult pattu tegema
või arvama, et sa ei pea endast kellelegi aru andma.
Ei, vaid sa ei pea kartma ei inimesi ega Jumalat.
Jumalakartus ja hirm on erinevad asjad.
Jumalakartus tähendab Jumala austamist.
See tähendab respekti, nagu judaismis öeldakse.
"Austa oma ema ja isa, et võiksid elada kaua maal,
mille Issand, sinu Jumal, sulle annab."
Jumal on meie Isa.
Kui austame Jumalat, saame maa peal kaua elada.
Kallid vennad ja õed,
me ei pea oma patte salgama.
Pole vaja kogudust vältida, kuni oled probleemi lahendanud.
Jookse kohta, kus on valgus.
Torma Jumala Sõna juurde,
sest see toob sulle Kristuse valguse.
Torma kogudusse, sest seal usutakse Jeesuse lepitustöösse.
Siis näed võitu.
Tema on maailma valgus.
Kui oled pattu teinud, siis Jumal ei mõista sind hukka.
Sa mõistad enda üle ise kohut, aga ei karista ega süüdista end.
Mõistad enda üle kohut Jumala Sõna valguses.
Usud südames ja tunnistad oma suuga,
parandad meelt ja osaled leivamurdmises.
Siis puhastab Jeesuse veri sind kõigest õigsusetusest.
Siis lähed usuvendade ja -õdede osadusse ja nii saad kasvada.
Näed võite ja võid aidata teistelgi võitu saada.
1. Johannese kiri, 2. peatükk:
"Mu lapsed, seda ma kirjutan teile, et te ei teeks pattu.
Aga kui keegi patustab, siis on meil eestkostja Isa juures--"
Ta ütles seda selleks, et nad ei teeks pattu.
"Aga kui keegi patustab, siis on meil eestkostja Isa juures,
Jeesus Kristus, kes on õige,
ning tema on lepitusohver meie pattude eest,
kuid mitte üksnes meie, vaid ka terve maailma pattude eest.
Ja sellest me tunneme ära, et oleme teda mõistnud,
kui me peame tema käske."
Mis on Tema käsud?
Ta andis meile mitu käsku.
Mitu asja.
Tema käsk on uskuda Jeesusesse Kristusesse
ja armastada oma ligimest nagu iseennast.
Armastage teineteist, sest sellest tuntakse, et olete minu jüngrid.
Ta käskis meil ka oma mälestuseks leivamurdmist teha.
Lisaks ütles ta, et kus kaks või kolm on Tema nimel koos,
seal on Tema nende keskel.
Uue lepingu käsk on uskuda Jeesusesse Kristusesse.
Armastad ka oma ligimest nagu iseennast,
kui usud Jeesusesse ja Jumalasse, kes Tema läkitas.
Kui armastad oma ligimest,
siis mis sellele järgneb?
Sa ei kiusa neid.
Kui usud Jeesusesse, võtad vastu leivamurdmise.
Siis usud ka pattude andeksandmisse.
See on väga lihtne.
Pole vahet, mida inimesed või saatan meile öelda püüavad.
Kuidas saatan töötab?
Ta ei räägi meiega otse.
Meile tuleb pähe mõtteid, mida peame enda omadeks.
Näiteks: "Olen selline inimene. Ma ei suuda seda probleemi võita."
Need pole sinu mõtted.
Sa oled vaim, kes on sündinud uuesti.
Sul on hing ja elad ihus,
kuni Jumal su sellest ihust välja võtab
ja paneb istuma Jumala paremale käele.
Vaimus me juba olemegi seal.
Seda on tähtis mõista. Jätkame.
"Ja sellest me tunneme ära, et oleme teda mõistnud,
kui me peame tema käske. Kes ütleb: 'Mina tunnen teda',
aga ei pea tema käske, see on valetaja ja temas ei ole tõde.
Kuid kes peab tema sõna,
selles on tõesti Jumala armastus saanud täiuslikuks."
Alustasime valgusest ja lõpetame armastusega.
"Sellest me tunneme ära, et oleme temas.
Kes ütleb enese püsivat temas,
see on ka ise kohustatud käima nõnda, nagu tema on käinud."
Jah, me suudame.
Kui Jumala Sõna seda ütleb, siis on kõik võimalik sellele, kes usub.
Peame uskuma, et suudame.
Kui usume, et suudame, siis läheb see ka korda.
Halleluuja! Naaseme Johannese 12. peatükki.
Loeme uuesti 44. salmist, mida Jeesus ütles:
"Aga Jeesus hüüdis valjusti:
'Kes minusse usub, see ei usu minusse,
vaid temasse, kes minu on saatnud,
ja kes mind näeb, see näeb teda, kes minu on saatnud.
Mina olen tulnud valguseks maailma,
et ükski, kes usub minusse, ei jääks pimedusse.
Need on võimsad sõnad.
Lisaks need sõnad töötavad.
Neis sõnades on vägi.
Peame usus kuulutama ja neid sõnu elama.
Usun Jeesusesse ja ei jää pimedusse.
Need valdkonnad mu elus ei jää pimedusse.
Ei mu tervis, pere, töö ega rahaasjad.
Kui usume seda,
saame võidu.
Lõpetuseks tahan lugeda teile Johannese evangeeliumi
1. peatükist. See on meile tuttav koht.
"Alguses oli Sõna ja Sõna oli Jumala juures ja Sõna oli Jumal.
Seesama oli alguses Jumala juures.
Kõik on tekkinud tema läbi ja ilma temata ei ole tekkinud midagi.
Mis on tekkinud tema kaudu, oli elu, ja elu oli inimeste valgus.
Ja valgus paistab pimeduses, ja pimedus ei ole seda omaks võtnud."
Kuulsite täna Jumala Sõna.
Kui võtsite selle vastu, annab see teile elu.
Elu toob valguse pimeduse keskele kõigil elualadel.
Usun, et see õnnistas teid
ja võtsite täna vastu selle elu ja valguse
ning pimedus ei saa tulla teie ega teie perede üle
ega ühelegi teisele elualale.
Õnnistust Jeruusalemmast!
Saatke meile kommentaare ja tunnistusi.
Kuulame ja kuulutame neid hea meelega.
See julgustab meid ja teisi Jeesusesse uskuma.
Shalom ja õnnistust!
Tõlge: Monika Jaaguri